b'\n_START_ARTICLE_\nPhil Neville\n_START_SECTION_\nKarjera\n_START_PARAGRAPH_\nNeville prad\xc4\x97jo treniruotis Manchester United Akademijoje, kartu su savo broliu. 1994 m. debiutavo kaip praktikantas. 2005 m. rugpj\xc5\xab\xc4\x8dio 4 d. per\xc4\x97jo \xc4\xaf Everton klub\xc4\x85 ir pasira\xc5\xa1\xc4\x97 penkeri\xc5\xb3 met\xc5\xb3 kontrakt\xc4\x85. Naujame klube debiutavo UEFA \xc4\x8cempion\xc5\xb3 lygoje prie\xc5\xa1 Ispanijos klub\xc4\x85 Villareal. Premier lygoje debiutavo prie\xc5\xa1 Manchester United. T\xc4\x85dien pirm\xc4\x85kart su broliu (Gary) susitiko prie\xc5\xa1ingose komandose. Savo pirm\xc4\x85 \xc4\xafvart\xc4\xaf naujame klube \xc4\xafmu\xc5\xa1\xc4\x97 2006 m. gruod\xc5\xbeio 30 d. \xc5\xbeaid\xc5\xbeiant prie\xc5\xa1 Newcastle United. 2006 m. rugpj\xc5\xab\xc4\x8dio 8 d. tapo Everton klubo kapitonas. Lapkri\xc4\x8dio m\xc4\x97nes\xc4\xaf du broliai susitiko dar kart\xc4\x85, \xc5\xa1\xc4\xafkart kaip abiej\xc5\xb3 klub\xc5\xb3 kapitonai.\n_START_SECTION_\nAnglijos rinktin\xc4\x97\n_START_PARAGRAPH_\nAnglijos rinktin\xc4\x97je debiutavo 1996 m., savo devyniolikto gimtadienio proga, prie\xc5\xa1 Kinijos rinktin\xc4\x99, \xc5\xbeaid\xc4\x97 kartu su savo broliu. Taip pat broliai \xc5\xbeaid\xc4\x97 1996 m. FA Taur\xc4\x97s finale prie\xc5\xa1 Liverpool. Abu broliai yra kartu su\xc5\xbeaid\xc4\x99 142 kartus.\n_START_SECTION_\nAsmeninis gyvenimas\n_START_PARAGRAPH_\nJaunyst\xc4\x97je Neville buvo puikus kriketininkas. Yra \xc5\xbeaid\xc4\x99s U-19 Lancashire grafyst\xc4\x97s kriketo klube (angl. Lancashire County Cricket Club). Buvo Anglijos U-15 rinktin\xc4\x97s kapitonas. Turi \xc5\xbemon\xc4\x85 Julie ir du vaikus: s\xc5\xabn\xc5\xb3 Harvey ir dukr\xc4\x85 Isabella.'